Дыуан (Дыуанай) ҡәбиләһе башҡорттарының аҫаба ерҙәре (Дыуанай улусы) Башҡортостандың үҙәк өлөшөндәxa0— Бөрө, Бәләбәй һәм Өфө өйәҙҙәренең сигендә, хәҙерге Башҡортостан Республикаһының Благовар, Кушнаренко һәм Саҡмағош райондары биләмәләрендә урынлашҡан. Дыуанайҙарға көнбайыштанxa0— йылан, төньяҡ-көнбайыштанxa0— йәлдәк, ә көньяҡтан, көньяҡ-көнсығыштан һәм көнсығыштанxa0— ҡаңлы ҡәбиләләре  күрше була. Дыуан-Әйлеләр Башҡортостандың төньяҡ-көнсығышында, Әй йылғаһы үҙәнендә һәм уның Оло Ыйыҡ, Ҡыйғы, Ыйыҡ ҡушылдыҡтарының түбәнге ағымында төйәкләнгәндәр. Хәҙерге ваҡытта был ерҙәр Башҡортостан Республикаһының Балаҡатай, Ҡыйғы һәм Мәсетле райондары биләмәләрендә урынлашҡан. Дыуан-Әйлеләргә көнбайыштанxa0— унлар, төньяҡ-көнбайыштанxa0— балыҡсы, төньяҡтанxa0— ҡошсо һәм өпәй, көнсығыштанxa0— ҡатай, ә көньяҡтан һәм көньяҡ-көнсығыштанxa0 мырҙалар, сарт һәм әйле ҡәбиләләре уларға күрше була.